alexandrainst/scandi-wiki huggingface dataset:
Alba (Italia)

Alba (latin: Alba Pompeia) er en by og en kommune i Piemonte i Italia, i provinsen Cuneo. Alba regnes som hovedstaden i området Langhe, og er kjent for sin hvite trøffel, fersken og vinproduksjon. Ferrero, en produsent av italiensk sjokolade, er basert i Alba.

Historie 

Opprinnelsen til Alba går tilbake til før den romerske sivilisasjon, antagelig knyttet tilstedeværelsen av keltiske og liguriske stammer i området. Dagens moderne by ligger på samme sted som oldtidens Alba Pompeia. Navnet ble gitt etter å ha blitt offisielt anerkjent som en by av den romerske konsul Gnaeus Pompeius Strabon (135–87 f.Kr.) mens han bygde en vei fra Aquæ Statiellæ (Acqui) til Augusta Taurinorum (Torino). Alba var fødestedet til Publius Helvius Pertinax som kortvarig var romersk keiser i 193.

Etter sammenbruddet til Vestromerriket ble byen gjentatte ganger angrepet og herjet av østgotere, burgundere, bysantinere, frankere, ungarere, og sarasenere (muslimer). På 1000-tallet ble den en fri kommune, det vil si en bystat, og ble medlem av det lombardiske statsforbundet. Regionen Montferrat og adelsfamilien Visconti kjempet om makten over byen. Den ble senere en besittelse av huset Gonzaga.

Karl Emanuel I av Savoia erobret den to ganger, og senere drev både Frankrike og Spania krig over den. Etter den siste mannlige etterkommer av huset Gonzaga var dødd ut, førte traktaten av Cherasco i 1631 til at Alba ble endelig tildelt huset Savoia. Under Napoleonskrigene ble den en del av republikken Alba i 1796, og den kortvarige Subalpinske republikken, som var franske klientstater før de ble annektert av det franske keiserdømmet i 1802. Byen var et senter i et arrondissement (administrativt inndeling) i det første (og kortvarige) Tanaro-departementet i tiden 1802-1805, og senere i Stura (et fransk departement) i 1805-1814 før frigjøringen ved østerrikske tropper. Det ble gitt tilbake til kongedømmet Sardinia (navnet på hertugdømmet Savoie før det fikk Sardinia i 1720) i 1814.

Alba fikk en gullmedalje for militær tappert ved byens borgere i den italienske motstandsbevegelsen under den andre verdenskrig. Den 10. oktober 1944 ble byen frigjort av partisaner som etablerte en republikken Alba for noen få uker og klarte å holde på sin uavhengighet fra den fascistiske italienske sosialrepublikk (også kalt Salò-republikken). Republikken Alba varte fram til 2. november 1944 da fascistene erobret den. Den ble endelige frigjort av franske tropper den 2. mai 1945 og gitt til Italia.

Referanser

Eksterne lenker 
 
 Alba Music Festival, lokal musikkfestival (engelsk)
 Information on Alba, svært kort turistinformasjon på engelsk

Byer i Piemonte
Kommuner i provinsen Cuneo
Kamøyvær

Kamøyvær er et fiskevær i Nordkapp kommune i Finnmark. Stedet ligger innerst i Kamøyfjorden på østsiden av Magerøya, rundt 10 kilometer nordvest for Honningsvåg. Grunnkretsen Kamøyvær, som også omfatter de mindre stedene Kuvika og Skipsfjord, hadde 91 innbyggere per 1. januar 2017.

Referanser 

Fiskevær i Troms og Finnmark
Bosetninger i Nordkapp
Repvåg

Repvåg (nordsamisk: Reiffváhki) er ei bygd i Nordkapp kommune i Troms og Finnmark. Stedet ligger på fastlandssiden i kommunen på vestsiden av Porsangerfjorden. Litt utenfor Repvåg ligger området Stranda som hadde en stor sjøsamisk befolkning og er det siste området i Nordkapp kommune som enda er preget av sjøsamisk kultur.

Det ligger også en labyrint eller Trojaborg ved Repvik. Det er også registrert flere boplasser fra eldre steinalder.

I 1789 ble Repvåg handelssted. I 1832 ble handelsstedet kjøpt av den skotske innvandreren Charles Robertson i Hammerfest. Stedet ble tvangsevakuert og brent i november 1944.

Repvåg hadde fra 1970 til 1977 ferjeforbindelse til Honningsvåg. Fra 1977 var veien på fastlandssiden videreført til Kåfjord og ferjen til Magerøya gikk herfra frem til Fastlandsforbindelsen til Magerøya stod ferdig i 1999.

Referanser 
   

Tidligere fergesteder i Finnmark
Bosetninger i Nordkapp
Fiskevær i Troms og Finnmark
Allmenningstunnelen

Allmenningstunnelen er en tunnel på riksvei 15 i Kinn kommune. Tunnelen er 342 meter lang og går gjennom Allmenningsfjellet øst for Måløy.

Byggingen av veien mellom Totland og Deknepollen begynte i 1937, og ble forsert av tyskerne under 2. verdenskrig. Tyskerne trengte veiforbindelse mellom Indre Nordfjord og Måløy, som hadde festningsverk og som dermed var mål for allierte angrep. Veien sto ferdig i 1943, over Allmenningsfjellet og uten tunnel. Men veien over fjellet var svært dårlig, og arbeidet med å bygge tunnel ble satt i gang like etter krigen. Allmenningstunnelen ble offisielt åpnet 17. november 1950.

I perioden 2000–2002 ble strekningen mellom Totland og Deknepollen utbedret. Allmenningstunnelen ble utvidet fra ett til to kjørefelt (fra 5 til 9 meters bredde) og til 4,36 meters høyde.

Se også 
Liste over veitunneler i Norge

Kilder 
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 336-339 og 343

Eksterne lenker 
 Vegvesenets vegkart

Veitunneler i Vestland
Veier i Kinn
Riksvei 15
1950 i Norge
Tunneler åpnet i 1950
Sangen til livet

Sangen til livet var en norsk spillefim fra 1943, basert på Johan Bojers skuespill Sigurd Braa. Regissør var Leif Sinding. Filmen hadde premiere 25. oktober 1943.

Handling
Filmen var et  melodrama om en fabrikkdirektør som er elsket av sine arbeidere og maktspillet som stod mellom den gode og den onde kapitalisten.

Rolleliste

Eksterne lenker
 

Norske dramafilmer
Filmer fra 1943
Norske filmer fra 1940-årene
Filmer basert på skuespill
Sort-hvitt-filmer
Norskspråklige filmer
Missouri State University

Missouri State University er et delstatseid universitet i Springfield i delstaten Missouri, USA. Det ble opprettet som lærerskole i 1905 under navnet Fourth District Normal School. Fra 1972 til 2005 het det Southwest Missouri State University .

Ved universitetet var det 19 218 studenter og 1 027 vitenskapelig ansatte i 2006, og samme året var skolepengene US$ 5 738 for studenter folkeregistrert i Missouri. Studiene gis opp til doktorgradsnivå.

Det er en toårig sideordnet campus i West Plains, en forskningscampus i Mountain Grove og ulike studieprogrammer i Kina. Fagkretsen er klassisk for liberal arts-skoler med lærerutdanning, humaniora og teknologifag. I tillegg har Missouri State University et særlig ansvar i delstaten for å forske og undervise innen offentlig politikk (Public Affairs).

Eksterne lenker
 

Universiteter i Missouri
Utdanningsinstitusjoner etablert i 1905
1905 i USA
Ammar ibn Yasir

Ammar ibn Yasir (arabisk : ) (født 570, død 657) er en av de mest kjente av Muhammeds følgesvenner, og var blant slavene som ble frisatt av Abu Bakr. Han dyrkes av sjiamuslimer som en av de fire mest lojale følgesvennene til Ali ibn Abi Talib. Han var også en muhajir.

Referanser

Islams historie
Sahaba
Borgundtunnelen

Borgundtunnelen er en tunnel på europavei 16 i Lærdal kommune. Tunnelen er  meter lang og går mellom Øygard og Lo i Borgund forbi Vindhella.

Det første påhogget til tunnelen ved Øygard ble gjort i 2001 i forbindelse med byggingen av Øygardsbrui (74 meter), som leder rett inn i tunnelen. Da brua var ferdig, fortsatte byggingen av tunnelen i september 2002, gjennomslaget var i juni 2003 og tunnelen ble åpnet 6. juli 2004. Den erstattet et smalt og svingete veiparti i Lærdalen. Sammen med Seltatunnelen (åpnet 2003) kortet Borgundtunnelen inn veien med 5 km.

Se også
Tuftåstunnelen
Veitunneler i Norge

Referanser

Eksterne lenker
 Statens vegvesen: Borgundstunnelen på E16 gjennom Lærdal er opna (7. juli 2004)
 Statens vegvesen: E16 Borgundstunnelen opnar 6. juli (1. juli 2004)
 Teknisk Ukeblad: Kortere vei i Lærdal (nr. 17, 11. juni 2004, s. 31)

Veitunneler i Vestland
Veier i Lærdal
Tunneler på E16
2004 i Norge
Tunneler åpnet i 2004
Den palestinske frigjøringshæren

Den palestinske frigjøringshæren (PLA) ble opprettet som den militære grenen av Palestinas frigjøringsorganisasjon (PLO) i 1964, med formål å kjempe mot Israel. Hæravdelingen har aldri vært under effektiv kontroll av PLO, men har heller blitt kontrollert av dens vertsmyndigheter.

Umiddelbart etter opprettelsen av frigjøringshæren under den arabiske ligaens toppmøte i Alexandria i 1964, var PLO (den gang ledet av Ahmad Shukeiri) effektivt under kontroll av de arabiske statene, spesielt fra Gamal Abdel Nasser og Egypt. Palestinerne fikk ikke uavhengig kontroll over organisasjonen før Yasser Arafats Fatah-fraksjon tok makten fra de Nasser-støttede palestinere i 1968 og 1969. PLA ble offisielt opprettet i 1964 som PLOs væpnede fløy.

Organisasjonen var bemannet av palestinske flyktninger under kontroll av vertslandene, som skulle gjennomføre deres militærtjeneste i disse enhetene i stedet for i vertslandenes opprinnelige væpnede styrker. Formelt falt PLA under kommando av PLOs militær-avdeling, men i praksis gav ingen av de involverte regjeringene kontrollen til PLO. Fra et tidlig tidspunkt ble PLA spesielt påvirket av Syria. PLA ble opprinnelig organisert i tre forskjellige brigader, oppkalt etter historiske slag:

 Slaget ved Ayn Jalut. Brigaden var basert i Gaza, men administrert fra Egypt.

 Slaget ved al-Qādisiyyah. Opprinnelig var brigaden basert i Irak, men ble overført til Jordan i 1967, før den havnet under syrisk kontroll i 1971.

 Slaget ved Hattin. Denne brigaden var basert i Syria.

PLA var relativt godt utstyrt og trent, og hadde til og med rustning. Deres materiell hadde for det meste sin opprinnelse fra Sovjetunionen. PLA ble aldri utplassert i form av en enkelt kamp-enhet for PLO, men i stedet ble elementer brukt som støtte-styrker for å hjelpe andre enheter. PLA-brigader kjempet under seksdagerskrigen i 1967 som en del av de egyptiske og syriske militærene. I 1968 ble Popular Liberation Forces (arabisk: quwwat at-tahrir ash-sha'biyya) bedre kjent som "Yarmouk Brigade" etablert innenfor PLA. De gjennomførte kommandoaksjoner mot israelske styrker på Gazastripen, som var okkupert av israelske styrker.

I løpet av Yom Kippur-krigen og den libanesiske borgerkrigen kom PLA til å bli brukt som politisk dekning av vertsregjeringene - spesielt fra Syria. PLA-enheter så også kamp i løpet av Yom Kippur-krigen i 1973, og kjempet både ved den syriske og den egyptiske fronten. Fra 1973 ble PLA effektivt en del av den syriske hæren. Det egyptiske PLA ble også utplassert i Libanon i 1976, etter at den palestinske lederen Yassir Arafat hadde henvendt seg til den egyptiske presidenten Anwar Sadat, for å reparere forholdet skadet av Sadats fredsskapende forsøk med Israel.

Palestina
Etableringer i 1964
Grønne Linje

Grønne Linje er en betegnelse som brukes for å vise til våpenstillstandslinjene fra 1949 som ble etablert mellom Israel og naboene (Egypt, Jordan, Libanon og Syria) i etterkant av den arabisk-israelske krig i 1948. Grønne Linje skiller ikke bare Israel fra disse landene, men også fra territorier som Israel senere skulle ta kontroll over i seksdagerskrigen i 1967, inkludert Vestbredden, Gazastripen, Golanhøyden og Sinaihalvøya (sistnevnte har siden blitt returnert til Egypt). Navnet kommer av at man tidligere pleide å bruke en grønn blyant for å tegne linjer på kartet under samtaler.

Referanser

Israels geografi
Morehead State University

Morehead State University er et delstatseid universitet i Morehead i detstaten Kentucky, USA, på Interstate highway 64 midt mellom Lexington (Ky) og Huntington (V-Va). Det ble grunnlagt i 1922 som Morehead Normal School, og skulle gi lærerutdanning i østre Kentucky (Murray fikk tilsvarende lærerskole for vestre Kentucky). Morehead har sin forløper i en skole fra 1887.

MSU består av fem colleger og skoler:
 Caudill College of Humanities
 College of Business
 College of Education
 College of Science and Technology) 
 Institute for Regional Analysis and Public Policy

Ved Morehead var det 9 025 studenter fra 40 stater og 27 land, og 528 vitenskapelig ansatte i 2006. Samme år var skolepengene for studenter folkeregistrert i Kentucky, US$ 4 870. Studiene gis opp til Mastergradsnivå.

MSU anla i 2004 en kjempeantenne (21 m) for space tracking i samarbeid med NASA.

Eksterne lenker
 
 Space Science Center
 About MSU

Universiteter i Kentucky
Utdanningsinstitusjoner etablert i 1922
1922 i USA
Morgan State University

Morgan State University er et delstatseid universitet i Baltimore, Maryland i USA. Det ble grunnlagt i 1867 som det metodistiske Centenary Biblical Institute, og endret i 1890 navn til Morgan College (1938-75 Morgan State College) med tidlig fokus på lærerutdanning. Det var et av de Historiske svarte læresteder i USA.

Det er et av de historiske (opprinnelige) svarte universiteter i USA. I 1915 ga mesenen Andrew Carnegie $50 000 til reisingen av sentrale campusbygninger. Flertallet av studenter er afro-amerikanere.

Det var 6 621 studenter og 458 vitenskapelig ansatte ved Morgan State i 2006, og skolepengene var US$ 6 204 for lokale studenter hjemhørende i Maryland. Studiene gis helt opp til doktorgradsnivå (Ph.D).

Eksterne lenker
 

Universiteter i Maryland
Historiske svarte læresteder i USA
Utdanningsinstitusjoner etablert i 1867
1867 i USA
Baltimore
Murray State University

Murray State University er et delstatseid universitet i Murray, Kentucky i USA. Det ble grunnlagt i 1922 som lærerskole (Normal School) for vestre Kentucky, mens Morehead i øst fikk et tilsvarende lærerskole. Murray legger stor vekt på akademisk kvalitet og rangeres relativt høyt faglig.

Det var 10 298 studenter og 590 vitenskapelig ansatte ved Murray State i 2006, og skolepengene var US$ 5 418 for lokale studenter hjemhørende i delstaten. Studiene gis helt opp til mastergradsnivå.

Av mer sjeldne fagtilbud kan nevnes telekommunikasjonsledelse, hestemedisin, og gerontologi.

Eksterne lenker
 

Universiteter i Kentucky
Utdanningsinstitusjoner etablert i 1922
1922 i USA
National University

National University er et privat universitet i La Jolla, California i USA, med ytterligere 17 campuser i det sørlige California, en i Henderson, Nevada, og en på Hawaii. I tillegg har NU 10 læresteder lokalisert på militærbaser i det sørlige California. Universitetet ble grunnlagt i 1971, og gir både campusundervisning og fjernundervisning.

De sivile campusene i California ligger i La Jolla, Camarillo, Costa Mesa, Sacramento, Redding, San Jose, Stockton, Fresno, Bakersfield, Ontario, San Bernardino County, San Diego, Los Angeles, Orange County, California, Sherman Oaks, og Twentynine Palms.

Universitetet er det nest største private i delstaten, og har seks colleger:
 School of Business and Management
 School of Education
 School of Engineering and Technology
 School of Health and Human Services
 School of Media and Communication
 College of Letters and Sciences

Hovedvekten av studentrekrutteringen konsentreres om lærerutdanningen, som holder høyt faglig nivå. Men det gis også jus-utdanning ved en egen NU Law School.

Det var 25.992 studenter og 3.194 vitenskapelig ansatte ved NU i 2006, og skolepengene var US$ 9.132. Studiene gis helt opp til Mastergradsnivå.

National University System
National University er hovedlærestedet under National University System, som ble startet i 2001 og består av følgende enheter under National University:
  National University (1971)
   National Polytechnic College of Science (1967) – Los Angeles, San Diego
  Spectrum Pacific Learning Company LLC (1996) – San Diego (fjernundervisning)
  National University Virtual High School (2004) – La Jolla (fjernundervisning)
  WestMed College (2002) – San Jose
  National University International (2006) – La Jolla, Henderson
  Center for Integrative Health (2005) – San Diego

Eksterne lenker
 
 National University System

Universiteter i California
Utdanningsinstitusjoner etablert i 1971
1971 i USA
Fylkesvei 7550

Fylkesvei 7550 går mellom Skogmo og Øvre Fjelldal i Tjeldsund kommune.

Frem til 2019 hadde veien betegnelsen fylkesvei 713.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Tjeldsund
Maria Parr

Maria Parr (født 18. januar 1981) er en barnebokforfatter fra Fiskå i Vanylven i Møre og Romsdal. 

Hun debuterte i 2005 med barneboka Vaffelhjarte, som ble nominert til Brageprisen, vant Nynorsk barnelitteraturpris og ble grunnlag for tv-serien Vaffelhjarte (2011). Hennes andre bok, Tonje Glimmerdal, utkom i 2009, og vant Brageprisen i kategorien barne- og ungdomsbøker og flere andre priser. Begge bøkene er oversatt til flere språk. De er illustrert av henholdsvis Bo Gaustad og Åshild Irgens. Hennes tredje bok, Keeperen og havet (2017), er en fortsettelse på historien om Lena og Trille/Lars fra Vaffelhjarte.

Parr har mastergrad i nordisk fra Universitetet i Bergen og arbeider som lektor i videregående skole.

Bibliografi 
 Vaffelhjarte, barnebok, Samlaget (2005)
 Tonje Glimmerdal, barnebok, Samlaget (2009)
 Keeperen og havet, barnebok, Samlaget (2017)
 Storebror, barnebok, Samlaget (2019)

Priser 
  Nynorsk barnelitteraturpris for Vaffelhjarte
  Sokneprest Alfred Andersson-Ryssts fond for Vaffelhjarte
  Ole Vig-prisen for Vaffelhjarte og Tonje Glimmerdal
  Brageprisen for Tonje Glimmerdal
  Teskjekjerringprisen
  Kritikerprisen for beste barnebok for Tonje Glimmerdal 
  Nominert til Kulturdepartementets barnebokpris for Tonje Glimmerdal 
  Rasmus Løland-stipendet – Rogaland fylkeskommune
  Die Zeit – pris for beste barnebok i Tyskland 2010
  Kulturprisen for Vanylven 2011
  Brageprisen i klassen for barne- og ungdomslitteratur for Keeperen og havet
  Sultprisen
2021 Fylkeskulturprisen - Møre og Romsdal

Referanser

Kilder 
  Maria Parr i Forfatterkatalogen på Forfattersentrums nettsider

Eksterne lenker 
 

Norske barnebokforfattere
Nynorskforfattere
Nynorskforkjempere
Vinnere av Nynorsk barnelitteraturpris
Vinnere av Brageprisen
Vinnere av Sult-prisen
Alumni fra Universitetet i Bergen
Personer fra Vanylven kommune
Margareta Brodén

Margareta Brodén (født 1946) er en svensk psykolog, psykoterapeut, forsker og forfatter. Hun jobber med forebyggende psykisk helse på Viktoriagården i Malmö. Broden har bygd opp en behandlingsmodell som fokuserer på å styrke samspillet mellom foreldrene og barnet under graviditeten, spedbarns- og småbarnsalderen. Målet er å forebygge problemer senere i livet. 

Hun har de siste tyve årene undervist for ulike yrkesgrupper i de nordiske landene. Broden har gitt ut bøkene Mor och barn i ingenmannsland (Liber AB, 1989) og Graviditetens muligheter (Akademisk Forlag, København, 2004). Hun disputerte i 1992 med avhandlingen Psykoterapeutiska interventioner under spadbarnsperioden. På Natur och Kultur har Broden  medvirket med kapittelet Tidliga samspel – forutsettningar for utveckling i boken Spadbarnets psykologi (1999. Redaktør: Philip Hwang).

Svenske psykologer
Psykoterapi
Svenske forfattere
Svenske forskere
Fødsler i 1946
Larvik Sjøfartsmuseum

Larvik Sjøfartsmuseum er et museum i Larvik kommune i Vestfold fylke. Museet er åpent for publikum i sommersesongen. Larvik Sjøfartsmuseum er ett av tre visningssteder ved Larvik Museum, i tillegg til Herregården og Verksgården. Larvik museum er en avdeling av Vestfoldmuseene IKS.

Larvik Sjøfartsmuseum ligger i Den Gamle Tollbod i Kirkestredet 5. Nåværende bygning ble reist 1730 og er fredet.

Se også
 Larvik Museum

Eksterne lenker 
 
 «En farverik historie», artikkel på Larvik Museums nettside

Museer i Vestfold og Telemark
Byggverk i Larvik
Kulturminner i Larvik
Museer etablert i 1964
Sjøfart i Vestfold og Telemark
Vestfolds samferdselshistorie
Artikler i sjøfart-prosjektet
Varangeren

Varangeren var en ukeavis som ble utgitt i Vadsø i Finnmark. Avisa kom første gang ut 8. august 2007. Dekningsområdet var Vadsø kommune, og der konkurrerte den særlig med avisa Finnmarken. 

Initiativtaker og styreleder var Torbjørn Nordgård. Nordgård er også styreleder i Østhavet i Vardø og nestleder i styret i Sør-Varanger Avis i Kirkenes. Varangeren ble trykket hos Sør-Varanger Avis, som også var med på eiersiden, sammen med avisa Østhavet og lokalt næringsliv i Vadsø. Varangeren opphørte i juni 2012 etter å ha slitt økonomisk lenge på grunn av lave annonseinntekter.

Ansvarlig redaktør
 Gry Johanin 2008–2012
 Torbjørn Ittelin 2007–2008

Se også
 Aviser i Finnmark

Opplag
Bekreftede netto opplagstall fra Norsk Opplagskontroll og Landslaget for Lokalaviser.
 2007: 1 071
 2008: 1 176
 2009: 1 236
 2010: 1 219
 2011: 1 188

Referanser

Eksterne lenker
 Varangeren
 Ny avis i Vadsø
 Ny lokalavis i Vadsø

Aviser i Troms og Finnmark
Kultur i Vadsø
Kultur i Nesseby
Kultur i Sør-Varanger
Aviser etablert i 2007
Vadsøs historie
Nessebys historie
Paul Rudd

Paul Stephen Rudd (født 6. april 1969) er en amerikansk skuespiller. Han har jobbet både med film, TV-serier og teater.

Tidlig liv 
Paul ble født Passaic i New Jersey og var sønnen til jødiske immigranter fra England. Det originale familienavnet var egentlig «Rudnitzky». Hans far, Michael Rudd, var tidligere visepresident for World Airways. Han vokste opp i Overland Park i Kansas og gikk på Shawnee Mission West og University of Kansas.

Karriere 
Gjennombruddet for Paul Rudd var nok med filmen Clueless i 1995. Han spilte også i dramafilmene Romeo + Juliet (1996) og Siderhusreglene (1999), samt at han portretterte hovedrollen Nick Carraway i en fjernsynsversjon av romanklassikeren Den store Gatsby i 2000. I ettertid har han blitt mest kjent for å spille i komedier, og har dukket opp i filmer som Anchorman: The Legend of Ron Burgundy (2004), The 40 Year Old Virgin (2005), Natt på museet (2006), Knocked Up (2007), Dumpet av Sarah Marshall (2008), Role Models (2008), I Love You, Man (2009), Dinner for Schmucks (2010), How Do You Know (2010), Our Idiot Brother (2011) og Wanderlust (2012). Han spilte også en stor gjesterolle i den populære situasjonskomedien Venner for livet fra 2002 til 2004.

Han er også tiltenkt å gjenta sin rolle som Brian Fantana i Anchorman 2 (2013). I tillegg har han en rolle i komedien The End of the World (2013).

Referanser

Eksterne lenker 
 

Skuespillere fra USA
Skuespillere i Friends
Personer fra Overland Park
Personer fra Passaic
Ringshaug skole

Ringshaug skole er den største skolen i Tønsberg kommune, og sto klar til innflytning høsten 1968. Skolen har 1. - 7. trinn og en skolefritidsordning med ca. 220 barn.

Lenker 
Ringshaug skole - Skolens hjemmeside

Ringshaug skole (Tønsberg kommune) - Informasjon om skolen gjennom kommunens nettside

Barneskoler i Vestfold og Telemark
Skoler i Tønsberg
Karlsvika naturskole

Karlsvika naturskole var en uteskole hvor elever fra mange skoler og barnehager fikk lære om sjø, landbruk og skogbruk. Hovedsakelig kom elevene på dagsbesøk fra skoler i Tønsberg kommune.

De første 20 årene av skolens eksistens var «skolebygget» en buss som hentet elevene fra skolene sine, og kjørte dem til Karlsvikodden.

Den første skolebygningen til skolen ble påbegynt 27. februar 2001 og er et økologisk bygg. Byggematrialer inkluderer halm og furu.

Skoledriften ble nedlagt i 2008,  og bygget ligger nå administrativt under Tønsberg Kommunale Eiendom (TKE).

Skoler i Tønsberg
Tidligere skoler i Vestfold
Utdanningsinstitusjoner etablert i 1981
Utdanningsinstitusjoner nedlagt i 2008
Bakkatunnelen

Bakkatunnelen er en veitunnel på fylkesvei 5623 i Aurland kommune i Vestland. Tunnelen er  meter lang og går mellom Gudvangen og Høyskreda. Byggingen startet 23. mai 2000, og tunnelen ble åpnet 28. september 2001. Bakkatunnelen ble bygd som rassikringstiltak, forbi et svært rasfarlig veiparti, dette veipartiet er åpent for gående og syklende. Den har ett kjørefelt og ni møteplasser. Den har kuldeporter i hver ende.

Se også 
Gudvangatunnelen

Veitunneler i Norge

Kilder 
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 59

Eksterne lenker
 Aurland.com: Bakkatunnelen

Veitunneler i Vestland
Veier i Aurland
2001 i Norge
Tunneler åpnet i 2001
Åslia

Åslia er navn på flere steder, lier og veier i Norge.

Åslia Skisenter, nå kalt Nannestad Skisenter, ligger i Maura i Nannestad kommune i Akershus fylke, ikke langt fra Gardermoen.  Anlegget består av en grønn/blå løype og en park. I vintersesongen 2006/2007 satset Åslia mer på park og hadde også et arrangement for twintip og snowboard, Åslia Open.

Eksterne lenker
 Søk på stedsnavnet «Åslia» i karttjenesten på gulesider.no

Nannestad